YoQILG‘I VA ENERGIYANING ChEKLANGAN ULGURJI VA ChAKANA NARXLARI VA TARIFLARINI O‘ZGARTIRISh TO‘G‘RISIDA

Sanoatning barqaror ishlashini ta’minlash va energiya resurslaridan foydalanishning samaradorligini oshirish maqsadida Vazirlar Mahkamasi qaror qiladi:
 1. Belgilab qo‘yilsinki, 1993-yilning 1-iyunidan boshlab budjetdagi tashkilotlarga va qishloq xo‘jaligi tashkilotlariga tabiiy gaz, elektr energiyasi, issiqlik energiyasi va ko‘mir sotish shartnomaviy (erkin) narxlar bo‘yicha amalga oshiriladi. 
 2. 1993-yilning 1-iyunidan boshlab aholiga sotiladigan tabiiy va suyultirilgan gaz, ko‘mir, avtobenzin va elektr energiyasining cheklangan chakana narxlari ilovaga muvofiq tasdiqlansin. 
 4. O‘zbekiston Respublikasi Moliya vazirligi tabiiy va suyultirilgan gaz, avtobenzin va elektr energiyasi uchun yangi chakana narxlarning preyskurantini tasdiqlasin, bunda ularning barcha manfaatdor tashkilotlarga o‘z vaqtida yetkazilishi ta’minlansin. 
 5. Qoraqalpog‘iston Respublikasi Vazirlar Kengashi, viloyatlar va Toshkent shahar hokimliklari ko‘mir uchun chakana narxlarning preyskurantlarini tasdiqlasinlar.
 6. Mulkchilikning barcha shakllaridagi korxonalar va tashkilotlar 1993-yilning 1-iyunidagi holati bo‘yicha suyultirilgan gaz ko‘mir va avtobenzin qoldiqlarini qayta baholasinlar, bunda qayta baholashda qo‘shilgan summa ularning o‘z oborot mablag‘larini to‘ldirishga yo‘naltirilsin.
 7. Vazirlar Mahkamasining 1992-yil 16-oktabrdagi 474-son qarorining 3-bandi, shuningdek, shu qaror 4-bandining tabiiy va suyultirilgan gaz, ko‘mir, avtobenzin, elektr energiyasi chakana narxlarini o‘zgartirishga oid qismi o‘z kuchini yo‘qotgan deb hisoblansin.